S-435/2008

Mál þetta, sem þingfest var í dag og dómtekið samdægurs, var höfðað með ákæru lögreglustjórans á Selfossi, dagsettri 26. ágúst 2008, á hendur G-kk-þgf Þ-kk-þgf G-kk-þgf, kt. 000000-0000, Hásteinsvegi 17, Stokkseyri,

„fyrir umferðarlagabrot

I.

með því að hafa, síðdegis laugardaginn 22. mars 2008 haft í vörslu sinni 7,59 gr af amfetamíni sem ákærði framvísaði til lögreglu við leit, eftir að lögregla hafði skömmu áður haft afskipti af bifreiðinni PU-677 á Hellisheiði, en ákærði var farþegi í bifreiðinni umrætt sinn.

Telst brot ákærða varða við 2. gr. sbr. 5. og 6. gr. laga um ávana- og fíkniefni nr. 65/1974, sbr. lög nr. 60/1980, 75/1982, 13/1985, 68/2001 og 2. gr., sbr. 1 mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001 með síðari breytingum.

II.

með því að hafa, síðdegis föstudaginn 9. maí 2008 ekið bifreiðinni VS-884 austur Suðurlandsveg á Hellisheiði, Sveitarfélaginu Ölfusi, óhæfur til að stjórna bifreiðinni örugglega vegna áhrifa amfetamíns, metamfetamíns, kókaíns og tetrahýdrókannabínólsýru.

Telst brot ákærða varða við 1., sbr. 2. mgr. 45. gr. a umferðarlaga nr. 50/1987 sbr. 5. gr. laga nr. 66/2006, sbr. 1. mgr. 100. gr. nefndra umferðarlaga.

Þess er krafist að ákærði verði dæmdur til refsingar og til að sæta sviptingu ökuréttar samkvæmt 101. og 102. gr. umferðarlaga nr. 50/1987, sbr. lög nr. 44/1993, lög nr. 57/1997, lög nr. 23/1998, lög nr. 132/2003, lög nr. 84/2004 og lög nr. 66/2006 og til að sæta upptöku á framangreindum fíkniefnum (efnaskrá nr. 13515), samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Ákærði mætti ekki við þingfestingu málsins þrátt fyrir löglega birtingu ákæru í Lögbirtingi þann 13. nóvember sl., ásamt fyrirkalli þar sem þess var getið að málið kynni að verða dæmt að ákærða fjarstöddum. Málið var því tekið til dóms samkvæmt 1. mgr. 126. gr. laga nr. 19/1991 um meðferð opinberra mála.

Um málavexti vísast til ákæruskjals. Sannað er að ákærði framdi brot þau sem greinir í ákæru og eru þau réttilega færð til refsiákvæða. Ákærði hefur með háttsemi sinni unnið sér til refsingar.

Samkvæmt sakarvottorði sem liggur frammi í málinu hefur ákærða nokkrum sinnum verið gerð refsing fyrir hegningalagabrot og umferðarlagabrot Ákærði var síðast dæmdur þan 18. september 2008 í fimm mánaða fangelsi en þar af voru fjórir mánuðir skilorðsbundnir til þriggja ára fyrir brot gegn 231. gr., 1. mgr. 257. gr. og 1. mgr. 217. gr. almennra hegningarlaga nr. 19/1940, 1. og 2. mgr. 30. gr. c, vopnalaga, 2., sbr. 5. og 6., gr. laga um ávana og fíkniefni nr. 65/1974, 1. mgr. 48. gr. og 1., sbr. 2., mgr. 45. gr. a. umferðarlaga og var gert að greiða 180.000 krónur í sekt til ríkissjóðs auk þess að vera sviptur ökurétti í eitt og hálft ár. Brot þau sem ákærði hefur verið sakfelldur fyrir nú framdi hann áður en ofangreindur dómur var kveðinn upp og verður honum því gerður hegningarauki nú samkvæmt reglum 78. gr. almennra hegningarlaga nr. 19/1940.

Í matsgerð frá Rannsóknastofu í lyfja- og eiturefnafræðum kemur fram að amfetamín, metamfetamín, kókaín og tetrahýdrókannabínólsýra hefðu fundist í þvagi ákærða og að í blóði ákærða hefði mælst amfetamín 140 ng/ml og kókaín 20 ng/ml. Um málavexti að öðru leyti vísast til ákæruskjals. Sannað er að ákærði framdi brot þau sem greinir í ákæru og eru þau réttilega færð til refsiákvæða. Ákærði hefur með háttsemi sinni unnið sér til refsingar.

Með vísan til þess sem að ofan greinir er refsing ákærða ákveðin 130.000 krónur í sekt til ríkissjóðs, sem ákærða ber að greiða innan fjögurra vikna frá birtingu dóms þessa en sæta ella fangelsi í tíu daga. Þá ber að svipta ákærða ökuleyfi í þrjá mánuði til viðbótar þeirri ökuleyfissviptingu er ákærða var gert að sæta með dóminum þann 18. september 2008. Auk þess skal ákærði sæta upptöku á 7,59 grömmum af amfetamíni.

Samkvæmt yfirliti er sakarkostnaður vegna lyfjarannsókna og matsgerðar á blóði ákærða 181.850 krónur sem ákærða ber að greiða með vísan til 165. gr. laga nr. 19/1991.

Á-kvk-nf G-kvk-nf héraðsdómari kveður upp dóm þennan.

D ó m s o r ð :

Ákærði, G-kk-nf Þ-kk-nf G-kk-nf, greiði 130.000 krónur í sekt til ríkissjóðs innan fjögurra vikna frá birtingu dóms þessa að telja en sæti ella fangelsi í tíu daga.

Ákærði er sviptur ökurétti í þrjá mánuði til viðbótar þeirri átján mánaða sviptingu er honum var gert að sæta með dómi Héraðsdóms Suðurlands 18. september 2008.

Ákærði sæti upptöku á 7,59 grömmum af amfetamíni.

Ákærði greiði í sakarkostnað 181.850 krónur.

Á-kvk-nf G-kvk-nf.